Չինական Սիան քաղաքը կորոնավիրուսի դեմ պայքարում աջակցում է Գյումրիին - Azat TV
Չինական Սիան քաղաքը կորոնավիրուսի դեմ պայքարում աջակցում է Գյումրիին
Գյումրիի քաղաքապետարանը Facebook-ի էջում գրառում է կատարել։ Քաղաքապետարանը հայտնում է, որ Չինական Սիան քաղաքը կորոնավիրուսի դեմ պայքարում օգնում է Գյումրիին։ Սիանից Գյումրի է հասել պաշտպանիչ միջոցների խմբաքանակ։
«Գյումրու քույր քաղաքի՝ չինական Սիան քաղաքի աջակցությունը Գյումրիին ներառում է.
Մեկանգամյա օգտագործման բժշկական դիմակներ-20.000 հատ
Պաշտպանիչ հանդերձանք -1000 հատ
Պաշտպանիչ ակնոցներ-100 զույգ
էլեկտրոնային ջերմաչափ-50 հատ»։
«Հարկ է նշել, որ Սիանին մարդասիրական օգնություն ցուցաբերելու համար այս տարվա փետրվար ամսին համայնքի ավագանու որոշմամբ գումար հատկացվեց բժշկական պարագաներ՝ դիմակներ, ձեռնոցներ, խալաթներ, բախիլներ (20.000 բախիլ, 14.230 դիմակ, 10.000 ձեռնոց, 1000 խալաթ) ձեռք բերելու և Սիան քաղաք ուղարկելու համար:
Փոխադարձ աջակցությունը չուշացավ, ինչի համար շնորհակալության և երախտիքի մեր խոսքն ենք հղում Գյումրու քույր քաղաք Սիանին: Սա ևս մեկ վկայություն է երկու քաղաքների միջև առկա սերտ կապերի ու փոխադարձ համագործակցության,- ասված է Գյումրիի քաղաքապետարանի տարածած հաղորդագրության մեջ։
Դիմակները, ակնոցները, պաշտպանիչ հանդերձանքներն ու էլեկտրոնային ջերմաչափերը, ըստ անհրաժեշտության, հատկացվելու են տարբեր կառույցների և բուժհաստատությունների։
Գյումրին և Սիանը քույր քաղաքներ են 2015 թվականից։ Երկու քաղաքների միջև կնքվել է բարեկամական հարաբերություններ հաստատելու մասին համաձայնագիր: Այս տարվա փետրվարին Սիանին բժշկական պարագաներ հատկացնելու համար Գյումրիի քաղաքային բյուջեից 2 մլն դրամ է հատկացվել»,- ասված է գրառման մեջ։
Նշումներ.աջակցություն, բարեկամություն, Գյումրի, դիմակներ, Կորոնավիրուս, Չինաստան, պաշտպանօչ միջոցներ, Սիան, Քաղաքապետարան
Սա կոպտագույն սխալ է, որովհետև Գարեգին Նժդեհը այդ ժամանակ չի եղել ռուսական բանակի կազմում․ Դավիթ Ֆիդանյան